Wo přichodźe měšćanskeje hale hišće ničo njerozsudźene
Budyšin (CK/SN). Po ani poł hodźinje bě wčerawše wurjadne posedźenje Budyskeje měšćanskeje rady nimo. W jeničkim dypku dnjoweho porjada je so přemóžaca wjetšina radźićelow za to wuprajiła, wo kupje „Króny“ znowa jednać. Dwaj radźićelej so hłosa wzdaštaj. Hižo na posedźenju 25. apryla bě dwaceći radźićelow za kup hłosowało, ale tež jědnaće přećiwo njej. Na to zapołoži wyši měšćanosta Alexander Ahrens (SPD) swój weto, hłownje tohodla, dokelž njebě jasne, za čo ma so areal wužiwać. Kaž wón informowaše, je runje wčera twarske naprašowanje do radnicy dóšło, a to wot ludźi, kotřiž so za „Krónu“ hižo zajimowachu, jako ležeše płaćizna hišće pola 3,4 milionow eurow.
lim_Latn szl_Latn